И да, и не. Разлика между бръснарския и фризьорския стол има, макар на пръв поглед тя да не се забелязва. Състои се основно в регулируемите функции на конструкцията. Докато при фризьорските столове се регулира основно височината, то при бръснарските е възможно и накланяне на облегалката назад. Това позволява на бръснаря да обработи прецизно всеки участък от лицето на клиента, независимо дали бръсне или изпълнява друга процедура.